cyanic-selkie/wikianc huggingface dataset:
Σάμπα
Ετυμολογία
Στα μέσα του 19ου αιώνα, η λέξη σάμπα χρησιμοποιούνταν για να δηλώσει την μουσική των αφρικανών δούλων, ωστόσο με την πάροδο του χρόνου η μουσική αυτή απέκτησε τα δικά της χαρακτηριστικά στην κάθε περιοχή, αποτυπώνοντας έτσι και τα ιδιαίτερα χαρακτηριστικά των διαφορετικών περιοχών.
Στην Αργεντινή, υπάρχει χορός που λέγεται Ζάμπα ο οποίος πιθανώς μοιράζεται κοινή ετυμολογία με την Σάμπα, ωστόσο οι 2 χοροί διαφέρουν κατά πολύ μεταξύ τους.
Περιγραφή
Οι ρίζες της ανάγονται στην Αφρική, και συγκεκριμένα το δουλεμπόριο του 17ου και 18ου αιώνα όπου πολλοί ιθαγενείς της δυτικής Αφρικής μεταφέρθηκαν ως σκλάβοι στις πορτογαλικές κτήσεις της λατινικής Αμερικής. Έτσι οι αφρικανικές πολιτισμικές και θρησκευτικές παραδόσεις, κυρίως της Ανγκόλα και της περιοχής του ποταμού Κονγκό, αποτυπώθηκαν στη μουσική αυτή, της οποίας ο κοντινότερος εκπρόσωπος είναι το μουσικό είδος σάμπα ντε ρόντα της περιοχής Μπαχία στη Βραζιλία το οποίο διατηρεί πολλά από τα αρχικά αφρικανικά χαρακτηριστικά και παράλληλα είναι ο κοινός πρόγονος όλων των μετέπειτα ειδών σάμπα, ενώ αποτελεί και άυλη πολιτιστική κληρονομιά της ΟΥΝΕΣΚΟ.
Αν και υπάρχουν πολλές μορφές του είδους, η σάμπα συνολικά είναι γενικότερα αναγνωρίσιμη ως η μουσική έκφραση του Ρίο ντε Τζανέιρο, η λεγόμενη σάμπα καριόκα. Η σύγχρονη σάμπα εμφανίστηκε στις αρχές του 2ου αιώνα και ο κύριος ρυθμός που διαθέτει είναι τα 2/4. Πέρα από τη μουσική της διάσταση, η πολιτισμική της επιρροή είναι παρούσα και στη μαγειρική, ρουχισμό και ζωγραφική τέχνη. Υπάρχει επίσης και χορευτική παράδοση ως προς την σάμπα αίθουσας χορού, η οποία παρουσιάζει μεγάλη ποικιλία υποειδών, με την σάμπα ντε γκαφιέρα να είναι η πλέον δημοφιλές και η οποία έχει και άλλες επιρροές πέρα από την αφρικανική μουσική.
Αποτελεί διεθνώς ένα από τα σύμβολα του βραζιλιάνικου πολιτισμού μαζί με το βραζιλιάνικο καρναβάλι, καθώς συχνά χρησιμοποιείται και ως σύμβολο της βραζιλιάνικης εθνικής ταυτότητας. Ο χορός έχει τη δική του ετήσια επέτειο στη Βραζιλία, με την Εθνική Ημέρα Σάμπα να γιορτάζεται στις 2 Δεκεμβρίου κάθε έτος. Υπάρχουν πολυάριθμες σχολές χορού και μουσικής του είδους διάσπαρτες σε κάθε γωνιά της Βραζιλίας, με μικρές διαφοροποιήσεις, όπως αυτή της νότιας Βραζιλίας, της κεντροδυτικής, και της αγροτικής υπαίθρου η οποία ονομάζεται Σερτανέζο και είναι ιδιαίτερη δημοφιλής.
21ος αιώνας
Από το 2000 και έκτοτε, υπάρχουν αρκετοί καλλιτέχνες οι εκφράσεις των οποίων προσανατολίζονται προς την παραδοσιακότερη μορφή της σάμπα με στόχο την αναζωογόνηση της και τη γνωριμία με τις νεότερες γενιές, μέσω συναυλιών και άλλων δραστηριοτήτων. Μια σχετικά νέα εξέλιξη είναι και ο συνδυασμός της drum and bass μουσικής με τη σάμπα, με αποτέλεσμα τον σχηματισμό του μουσικού υβριδίου Sambass. Το 2004, το υπουργείο πολιτισμού της Βραζιλίας κατέθεσε αίτηση στην Ουνέσκο για την καθιέρωση της σάμπα ως άυλης πολιτιστικής κληρονομιάς κάτι που καθιερώθηκε κατά το επόμενο έτος.
Εξωτερικοί σύνδεσμοι
Κατηγορία:Χορευτικά είδη Κατηγορία:Μουσικά είδη Κατηγορία:Βραζιλία-επέκταση
Φερδινάνδος Αλβέρτος Β΄ του Βολφενμπύτελ
Ο Φερδινάνδος Αλβέρτος Β΄ (29 Μαΐου 1680 - 2 Σεπτεμβρίου 1735) από τον Οίκο των Γουέλφων ήταν πρίγκιπας του Μπέβερν (1687-1735) και του Βολφενμπύτελ (1735), περιοχών του δουκάτου Μπράουνσβαϊγκ-Λύνεμπουργκ. Πολέμησε υπό τον Ευγένιο, πρίγκιπα της Σαβοΐας και αργότερα προήχθη σε αρχιστράτηγο του Πρωσικού στρατού.
Βιογραφικό
Ήταν ο πρωτότοκος γιος του Φερδινάνδου-Αλβέρτου Α΄, πρίγκιπα του Μπέβερν και της Χριστίνας, κόρης του Φρειδερίκου, λαντγράβου της Έσσης-Έσβεγκε. Το 1687 απεβίωσε ο πατέρας του και ο Φερδινάνδος τον διαδέχθηκε.
Στον πόλεμο της Ισπανικής Διαδοχής πολέμησε στο πλευρό του Λεοπόλδου Α΄ των Αψβούργων. Με τη λήξη του πολέμου το 1704 έγινε υπασπιστής του, το 1707 υποστράτηγος και το 1711 αντιστράτηγος. Στον Αυστρο-Τουρκικό πόλεμο του 1716-18 πολέμησε υπό τις διαταγές του πρίγκιπα Ευγένιου της Σαβοΐας, συμμετείχε στις μάχες του Βελιγραδίου και του Πετροβαραντίν και έγινε διοικητής του φρουρίου Κομάρνο. Το 1723 προήχθη σε στρατηγό και το 1733 σε αρχιστράτηγο.
Το 1735 απεβίωσε ο εξάδελφός του Λουδοβίκος-Ροδόλφος, πρίγκιπας του Βολφενμπύτελ χωρίς άρρενες απογόνους και τον διαδέχθηκε, αλλά απεβίωσε και ο ίδιος έξι μήνες μετά. Τον διαδέχθηκε στο Μπέβερν ο νεότερος αδελφός του Ερνέστος Φερδινάνδος και στο Βολφενμπύτελ ο πρωτότοκος γιος του Κάρολος Α΄.
Οικογένεια
Το 1712 νυμφεύτηκε την Αντουανέtτα των Γουέλφων, κόρη του εξαδέλφου του Λουδοβίκου-Ροδόλφου πρίγκιπα του Βολφενμπύτελ και είχε τέκνα:
Παραπομπές σε πηγές
Κατηγορία:Πρίγκιπες του Βολφενμπύτελ Κατηγορία:Προτεστάντες μονάρχες
Επικράτεια Αυστραλιανής Πρωτεύουσας
Η Επικράτεια Αυστραλιανής Πρωτεύουσας (αγγλικά: Australian Capital Τerritory, ACT) είναι το διοικητικό διαμέρισμα στο οποίο βρίσκεται η πρωτεύουσα της Κοινοπολιτείας της Αυστραλίας, η Καμπέρα. Έχει έκταση 2.358 τ.χλμ. και πληθυσμό 423.800 κατοίκους (εκτίμηση 2018). Γύρω από την πρωτεύουσα βρίσκονται εκτάσεις όπου εκτρέφονται πρόβατα και βοοειδή και καλλιεργούνται αμπέλια και δημητριακά, όπως και μικρές πολίχνες και κοινοτητες. Το διαμέρισμα διοικείται από το 17μελές νομοθετικό συμβούλιο, αλλά οι αποφάσεις του μπορεί να καταργηθούν από το Γενικό Κυβερνήτη, αντιβασιλέα και αντιπρόσωπο της Βρετανικής Μοναρχίας στην Αυστραλία. Στην Καμπέρα υπάρχουν 140 σχολεία και αρκετά πανεπιστήμια. Από το 2014 επικεφαλής υπουργός είναι ο Άντριου Μπαρ.
Εξωτερικοί σύνδεσμοι
Κατηγορία:Πολιτείες της Αυστραλίας
Οικία Κλεάνθη - Σάουμπερτ
Περιγραφή
Το σπίτι κατοικήθηκε από τον Μακεδόνα αρχιτέκτονα Σταμάτη Κλεάνθη και τον Βαυαρό συνάδελφο και συνεργάτη του Εδουάρδο Σάουμπερτ. Η γραφική οικία των Κλεάνθη - Σάουμπερτ, με την ιδιότυπη αρχιτεκτονική της, κτισμένη σε ρυθμό αθηναϊκού σπιτιού της εποχής με ρομαντικά στοιχεία, με τις τζαμαρίες και τις ταράτσες της, τα κολονέτα και την αυλή της, ξεχωρίζει και επιβάλλεται με το μέγεθος και το ύψος της στη βόρεια πλευρά της Ακρόπολης. Το κτίριο αυτό αποτελεί ιστορικά και αρχιτεκτονικά ένα από τα πιο αξιόλογα μνημεία της Αθήνας.
Η Οικία Κλεάνθη - Σάουμπερτ «υπήρξε το ενδιαίτημα των ξένων αρχιτεκτόνων και αρχαιολόγων που παρεπιδημούσαν τότε στην Αθήνα, όπως των αρχιτεκτόνων Λύντερς και Χριστιανού Χάνσεν, του αρχαιολόγου Λουδοβίκου Ρος και άλλων».
Ιστορία
μικρογραφία|αριστερά|240px|Επιγραφή Οικίας Κλεάνθη (Παλιό Πανεπιστήμιο) Το 1828, ο Κλεάνθης μαζί με τον Σάουμπερτ, με παρότρυνση του Κυβερνήτη Ιωάννη Καποδίστρια, ήρθαν στην Ελλάδα για την ανέγερση νέων κτιρίων. Ο Γερμανός αρχαιολόγος Λούντβιχ Ρος, ερχόμενος να εγκατασταθεί στην Ελλάδα, γράφει στις «Αναμνήσεις» του:
Ο Λούντβιχ Ρος γράφει: ''«Ο Σάουμπερτ είχε κιόλας αγοράσει στους βόρειους πρόποδες της Ακρόπολης μερικά τούρκικα ερείπια και τα αναστήλωσε. Ζούσε σ' ένα απ' αυτά μαζί με τον Κλεάνθη. Το σπίτι αργότερα, στα 1837, χρησιμοποιήθηκε για τη στέγαση του πρώτου Πανεπιστημίου του Όθωνα»''.
Το 1837, οι δυο αρχιτέκτονες Κλεάνθης και Σάουμπερτ νοίκιασαν τη μεγάλη αυτή κατοικία τους στο Δημόσιο για να στεγασθεί εκεί το πρώτο Ελληνικό Πανεπιστήμιο. Έγινε το πρώτο Πανεπιστήμιο της μετεπαναστατικής Αθήνας από το 1837 μέχρι το 1842, με την ονομασία «Οθώνειον Πανεπιστήμιον».
Ο Χρ. Εμ. Αγγελομάτης αποκαλεί το «Παλιό Πανεπιστήμιο», όπως είναι γνωστή μέχρι σήμερα η Οικία Κλεάνθη - Σάουμπερτ, ως «το καταφύγιο της επιστήμης στα πρώτα χρόνια της βασιλείας του Όθωνος» και δίνει μια περιγραφή από την πρώτη ημέρα που άρχισε η λειτουργία του στα 1837:
Το 1856 ο Κλεάνθης πούλησε το σπίτι της οδού Θόλου σε ιδιώτη από την Κρήτη, ενώ στα 1868 χρησιμοποιήθηκε για τη στέγαση προσφύγων από το νησί. Στη συνέχεια, απαλλοτριώνεται από την Αρχαιολογική Υπηρεσία και το 1963 κηρύσσεται διατηρητέο. Τελικά, το Πανεπιστήμιο Αθηνών αποκτά οριστικά την ιδιοκτησία του τον Απρίλιο του 1967. Σήμερα στεγάζει ένα πολιτιστικό κέντρο του Πανεπιστημίου Αθηνών.
Πηγές
Κατηγορία:Μουσεία στην Αθήνα Κατηγορία:Νεοκλασικά κτίρια της Αθήνας Κατηγορία:Πλάκα Κατηγορία:Πανεπιστημιακά μουσεία στην Ελλάδα Κατηγορία:Εθνικό και Καποδιστριακό Πανεπιστήμιο Αθηνών
Λυκοστάνη Ιωαννίνων
Η Λυκοστάνη είναι ορεινό χωριό της Ηπείρου στην Περιφερειακή Ενότητα Ιωαννίνων.
Γεωγραφικά - Ιστορικά στοιχεία
Η Λυκοστάνη βρίσκεται στους βορειοδυτικούς πρόποδες του βουνού Καστρί σε υψόμετρο 520 μέτρα ενώ απέχει περίπου 17 χλμ. ΝΔ. από την Ελεούσα (έδρα του δήμου) και 23 χλμ. Δ.-ΝΔ. από την πόλη των Ιωαννίνων. Το χωριό συγκαταλέγεται στα Γραμμενοχώρια και η ονομασία του οφείλεται στο μοναστήρι Κοιμήσεως της Θεοτόκου «Λυκοστάνη» που παλιότερα είχε μοναχούς με κοπάδια και μεγάλη περιουσία. Το επίθετο Λυκοστάνη οφείλεται στους πολλούς λύκους που φώλιαζαν στο "Μεγαλόγγο". Ως οικισμός αναφέρεται επίσημα, μετά την απελευθέρωση της Ηπείρου, με την ονομασία Πογδορά (στη σλαβική σημαίνει "στις παρυφές". ) το 1919 στο ΦΕΚ 184Α - 19/08/1919 να προσαρτάται στην τότε κοινότητα Κοβίλιανης. Το 1940 μετονομάστηκε σε Λυκοστάνη. Σύμφωνα με το σχέδιο Καλλικράτης μαζί με το Πολύλοφο αποτελούν την τοπική κοινότητα Πολυλόφου της δημοτικής ενότητας Πασαρώνος που υπάγεται στο δήμο Ζίτσας και σύμφωνα με την απογραφή 2011 έχει ως πληθυσμό 11 κατοίκους.
Παραπομπές
Κατηγορία:Δήμος Ζίτσας Κατηγορία:Χωριά του νομού Ιωαννίνων
Πόλεμοι των Συνασπισμών
μικρογραφία|380x380εσ|Ο [[Ναπολέων Α΄|Ναπολέων Α' στη μάχη του Άουστερλιτς στις 2 Δεκεμβρίου 1805, πίνακας του Φρανσουά Ζεράρ]] Οι Πόλεμοι των Συνασπισμών (γαλλικά: Guerres de Coalitions) ήταν μια σειρά επτά πολέμων που διεξήχθησαν από στρατιωτικές συμμαχίες των μεγάλων ευρωπαϊκών δυνάμεων, γνωστές ως Συνασπισμοί, και στράφηκαν εναντίον της Επαναστατικής και της Ναπολεόντειας Γαλλίας μεταξύ 1792 και 1815 (κατά τη διάρκεια της Γαλλικής Επανάστασης, της Υπατείας και στη συνέχεια της Πρώτης Γαλλικής Αυτοκρατορίας). Περιλαμβάνουν τους πολέμους της Γαλλικής Επανάστασης (1792-1802) και τους Ναπολεόντειους πολέμους (1803-1815), με μικρό διάστημα ειρήνης μετά τη συνθήκη της Αμιένης που κράτησε από τον Μάιο 1802 έως τον Μάιο 1803.
Οι πόλεμοι
Διεξήχθησαν συνολικά επτά πόλεμοι συνασπισμών:
Μεσαίο Θεσσαλονίκης
Το Μεσαίο είναι πεδινό χωριό του νομού Θεσσαλονίκης στην Κεντρική Μακεδονία σε υψόμετρο 125 μέτρα.
Γεωγραφία - Ιστορία
Το Μεσαίο βρίσκεται στα όρια του νομού με το νομό Κιλκίς, ανατολικά του Γαλλικού ποταμού. Στα δυτικά του χωριού περνάει η Εθνική οδός Θεσσαλονίκης - Κιλκίς και απέχει 25,5 χλμ. Β.-ΒΔ. της Θεσσαλονίκης και 27,5 χλμ. Ν. από το Κιλκίς. Χαρακτηρίζεται αμιγώς προσφυγικό αφού μετά τους Βαλκανικούς πολέμους και την ανταλλαγή πληθυσμών, η Επιτροπή Αποκατάστασης Προσφύγων (ΕΑΠ) εγκατέστησε σε αυτό 49 οικογένειες προσφύγων (190 άτομα) από τον Πόντο. Στο χωριό δραστηριοποιείται ο Μορφωτικός Πολιτιστικός Σύλλογος "Ο ΠΟΝΤΟΣ" που με τις εκδηλώσεις του αναβιώνει τα πατροπαράδοτα ποντιακά έθιμα. Η παλιά ονομασία του, επί τουρκοκρατίας, ήταν Τζουμά ή Τζουμά Μαχαλέ με το όνομα αυτό αναφέρεται επίσημα το 1918 στο ΦΕΚ 152Α-09/07/1918 να προσαρτάται στην τότε κοινότητα Μπάλτζης. Το 1926 μετονομάζεται σε Μεσιό και το 1949 σε Μεσαίο. Σύμφωνα με το πρόγραμμα Καλλικράτης, μαζί με το Μονόλοφο και το Πετρωτό αποτελούν την τοπική κοινότητα Μεσαίου που ανήκει στη δημοτική ενότητα Καλλιθέας του δήμου Ωραιοκάστρου και σύμφωνα με την απογραφή 2011 έχει πληθυσμό 533 κατοίκους.
Παραπομπές
Κατηγορία:Δήμος Ωραιοκάστρου Κατηγορία:Χωριά του νομού Θεσσαλονίκης
Γυαλιά Έβρου
Ιστορία
Στην εγκατάλειψη του χωριού συνέτεινε η εγγύτητά του με τη Βουλγαρία και οι κακές σχέσεις που υπήρχαν την εποχή εκείνη μεταξύ των δύο λαών.
Οι κάτοικοι της Γυαλιάς εγκαταστάθηκαν κυρίως στο χωριό Ελιά, αλλά και στα χωριά Στέρνα, Σπήλαιο και Λεπτή.
Σήμερα σώζονται μέρη από τις οικίες, την εκκλησία του Αγίου Αθανασίου και το νεκροταφείο του χωριού. Επίσης, στην περιοχή της Γυαλιάς βρίσκεται ο Βράχος της Γονιμότητας, συνδεδεμένος με τοπικές παραδόσεις.
Παραπομπές
Κατηγορία:Χωριά του νομού Έβρου Κατηγορία:Δήμος Ορεστιάδας Κατηγορία:Εγκαταλελειμμένα χωριά του νομού Έβρου
Η βουλευτίνα
Η βουλευτίνα είναι ασπρόμαυρη ελληνική κωμική ταινία του 1966, με πρωταγωνίστρια τη Ρένα Βλαχοπούλου, σε σκηνοθεσία Κώστα Καραγιάννη, σενάριο των Λάκη Μιχαηλίδη & Γιώργου Κατσαμπή, παραγωγής του κινηματογραφικού οργανισμού Καραγιάννης - Καρατζόπουλος Α.Ε.
Πλοκή
Η Ρένα Βαρλάμου είναι αρραβωνιασμένη με τον Περικλή Αράπη, οινοπαραγωγό στο επάγγελμα και υποψήφιο βουλευτή με το Εθνικό Αναδιοργανωτικό Κόμμα Περικλής Αράπης. Ο Περικλής έχει αποτύχει 6 φορές να βγει βουλευτής, με αποτέλεσμα λόγω οικονομικών δυσκολιών να καθυστερεί τον γάμο τους για 4 χρόνια.
Στην τελευταία του πολιτική προσπάθεια, η Ρένα αποφασίζει να των βοηθήσει στην προεκλογική του εκστρατεία αλλά εκείνος αποτυγχάνει και πάλι στις εκλογές και κοντεύει να χρεοκοπήσει (με χρέος 380.000 δραχμές). Η ιστορία περιπλέκεται όταν το όνομα της Ρένας μπαίνει στο ψηφοδέλτιο ενός θείου της, του Ιακώβου Μενεξέ από την Κέρκυρα, ο οποίος πεθαίνει και η Ρένα, ως μοναδική επιλαχούσα στο ψηφοδέλτιο, με μόλις 80 σταυρούς βγαίνει βουλευτής.
Η Ρένα αναλαμβάνει τα βουλευτικά της καθήκοντα και έτσι παραμελεί τον Περικλή, τη στιγμή που εκείνος αποφασίζει να παρατήσει την πολιτική του καριέρα για να ορθοποδήσει οικονομικά, αλλά και για να κάνει οικογένεια με τη Ρένα. Όμως δυστυχώς γι' αυτόν το τρένο έχει φύγει. Έτσι με την βοήθεια ενός φίλου και συνεργάτη του, του Φιλήμονα, καταφέρνει να βγάλει άκυρη την εκλογή της Ρένας, προκειμένου να την ξαναφέρει κοντά του. Η Ρένα εκνευρίζεται και δεν θέλει ούτε να τον δει μπροστά της, αλλά τελικά και με τις εξηγήσεις των δικών της τον συγχωρεί.
Στο τέλος της ιστορίας βρίσκουμε το ζευγάρι στον μήνα του μέλιτος στην Κέρκυρα, να απολαμβάνουν τη ζωή τους μακριά από πολιτικές ίντριγκες, μπελάδες και ευτράπελα που συνέβησαν καθ' όλη τη διάρκεια της ταινίας.
Παραγωγή
Η ταινία έκανε πρεμιέρα στις κινηματογραφικές αίθουσες στις 21 Ιουλίου 1966 κόβοντας 461.540 εισιτήρια και κατατάχθηκε στην 6η θέση ανάμεσα σε 117 ταινίες της ίδιας σεζόν.
Σε μία από τις σκηνές που εκτυλίσσονται στη Βουλή, ακούγεται η φωνή του Λαυρέντη Διανέλλου, που σε μια γκεστ εμφάνιση υποδύεται έναν βουλευτή που μαλώνει με την κεντρική ηρωίδα της ταινίας.
Εξωτερικές πηγές
Κατηγορία:Ελληνικές ταινίες Κατηγορία:Ταινίες του 1966 Κατηγορία:Ελληνόφωνες ταινίες Κατηγορία:Ελληνικές ασπρόμαυρες ταινίες Κατηγορία:Ελληνικές κωμικές ταινίες Κατηγορία:Ταινίες γυρισμένες στην Ελλάδα Κατηγορία:Ταινίες σε σκηνοθεσία Κώστα Καραγιάννη Κατηγορία:Ταινίες παραγωγής Καραγιάννης - Καρατζόπουλος
Γέφυρα Νομεντάνο
Η Γέφυρα Νομεντάνο, λατιν.: Ponte Nomentano (που ονομαζόταν Γέφυρα Λαμεντάνου, λατιν.: Pons Lamentanus, κατά τον Μεσαίωνα) είναι μία ρωμαϊκή γέφυρα στη Ρώμη της Ιταλίας, η οποία έφερε τη Βία Νομεντάνα επάνω από τον ποταμό Ανιένε (λατιν.: Anio). Βρισκόταν έξω από τα όρια της πόλης για το μεγαλύτερο μέρος της ιστορίας της· η γραφική γέφυρα είναι γνωστή για τον μεσαιωνικό πύργο της γέφυρας, που χρησίμευε για την προστασία αυτής της σημαντικής βόρειας προσέγγισης στη Ρώμη.
Ιστορία
αριστερά|μικρογραφία|Η Πόντε Νομεντάνο του Τζουζέπε Βάζι, π. 1752. αριστερά|μικρογραφία|Πίνακας του [[Τζόζεφ Ράιτ του Ντέρμπυ της δεκαετίας του 1770.]]
Στην αρχαιότητα η Γέφυρα Νομεντάνο βρισκόταν έξω από τα Αυρηλιανά Τείχη, σε απόσταση 3,9 χλμ. από την Πόρτα Νομεντάνα. Ο Ανατολικός Ρωμαίος ιστορικός Προκόπιος αναφέρει, ότι η γέφυρα καταστράφηκε από τους Οστρογότθους υπό τον βασιλιά τους Tοτίλα γύρω στο 547 μ.Χ. κατά τη διάρκεια του Γοτθικού Πολέμου, αλλά ξανακτίστηκε από τον νικητή Ρωμαίο στρατηγό Ναρσή το 552. Ωστόσο το άθικτο ύστερο Δημοκρατιικό ύφος του κύριου τόξου δείχνει, ότι η γέφυρα μπορεί να είχε υποστεί μόνο μερική ζημία στην περίπτωση αυτή.
Το κάτω μέρος του πύργου της γέφυρας χρονολογείται, σύμφωνα με μία αναπόδεικτη παράδοση, από την εποχή του πάπα Αδριανού Α' (772–795). Η επιβλητική δομή που μοιάζει με κάστρο, κατασκευάστηκε κατά τη διάρκεια μίας γενικής επισκευής της γέφυρας από τον πάπα Νικόλαο Ε' (1447–1455), μετά την οποία ακολούθησαν μικρές επισκευές το 1461, το 1470 και το 1474.
Μία άποψη της γέφυρας ζωγραφίστηκε από τον Άγγλο καλλιτέχνη Τζόζεφ Ράιτ του Ντέρμπυ τη δεκαετία του 1770. Ο πίνακας αργότερα επιζωγραφίστηκε με άλλο θέμα και παρέμεινε στο Μουσείο του Ντέρμπι, μέχρι που ανακαλύφθηκε ξανά και αποκαταστάθηκε το 2017, όπως τεκμηριώθηκε από την τηλεοπτική σειρά Τα χαμένα αριστουργήματα της Βρετανίας (σειρά 2, επεισόδιο 2).
Το 1849 τα Γαλλικά στρατεύματα έκοψαν τη γέφυρα κατά 7 μ. για να ελέγξουν την προέλαση του Γαριβάλδι στη Ρώμη, αλλά σύντομα αυτό αποκαταστάθηκε.
Σήμερα η γέφυρα περιβάλλεται από ένα πάρκο, εντός των δημοτικών ορίων της Ρώμης και περιορίζεται η χρήση της στους πεζούς.
Δομή
Η ανωδομή μήκους 31,30 μ. της Γέφυρας Νομεντάνο έχει ουσιαστικά διατηρήσει τον μεσαιωνικό της χαρακτήρα, ενώ οι διαστάσεις της γέφυρας, που έχουν μέγεθος 60 μ. σε συνολικό μήκος και 7,35 μ. σε πλάτος, έχουν παραμείνει πρακτικά αμετάβλητες από την αρχαιότητα. Το με άνοιγμα 15 μ. κεντρικό τόξο σαφώς χρονολογείται από την αρχαιότητα, και θεωρείται ότι έγινε στα τέλη της Δημοκρατικής εποχής ή στις αρχές του Πριγκιπάτου του Αυγούστου, όπως φαίνεται από το ημικυκλικό σχήμα του και την εκτέλεση της λιθοδομής από τραβερτίνη. Πέραν αυτού, μόνο κάποια περαιτέρω στρώματα τραβερτίνη στους αναλημματικούς τοίχους μπορούν να αποδοθούν με βεβαιότητα στη ρωμαϊκή περίοδο. Τα δύο πλευρικά τόξα από πλίνθους κατασκευάστηκαν κατά την αρχιερατεία του πάπα Ιννοκεντίου Ι΄ (1644–1655) στη θέση λίθινων τόξων.
Άλλα δείγματα οχυρωμένων γεφυρών επί του Ανιένε περιλαμβάνουν τη ρωμαϊκή Γέφυρα Σαλάρια, τη Γέφυρα Μαμμόλο και τη μεσαιωνική Γέφυρα ντι Σαν Φραντσέσκο στο Σουμπιάκο.
Εξωτερικοί σύνδεσμοι
Κατηγορία:Γέφυρες στη Ρώμη
Μεταλλαξογένεση
Ιστορικό
Ενώ οι αλλαγές στο χρωμόσωμα που προκαλούνται από τις ακτίνες Χ και το αέριο μουστάρδας ήταν εύκολα παρατηρήσιμες στους πρώτους ερευνητές, άλλες αλλαγές στο DNA που προκλήθηκαν από άλλα μεταλλαξιογόνα δεν ήταν τόσο εύκολα παρατηρήσιμες. ο μηχανισμός με τον οποίο εμφανίζονται μπορεί να είναι πολύπλοκος και να διαρκέσει περισσότερο. Για παράδειγμα, η αιθάλη προτάθηκε να είναι αιτία καρκίνου ήδη από το 1775, και η πίσσα άνθρακα αποδείχθηκε ότι προκαλεί καρκίνο το 1915. Οι χημικές ουσίες που εμπλέκονται και στα δύο αποδείχθηκαν αργότερα ότι είναι πολυκυκλικοί αρωματικοί υδρογονάνθρακες (polycyclic aromatic hydrocarbons (PAH)). Τα PAH από μόνα τους δεν είναι καρκινογόνα και προτάθηκε το 1950 ότι οι καρκινογόνες μορφές PAH είναι τα οξείδια που παράγονται ως μεταβολίτες από κυτταρικές διεργασίες. Η μεταβολική διαδικασία αναγνωρίστηκε τη δεκαετία του 1960 ως κατάλυση από το κυτόχρωμα P450, το οποίο παράγει δραστικές μορφές που μπορούν να αλληλεπιδράσουν με το DNA για να σχηματίσουν προσαγωγές ή μόρια προϊόντος που προκύπτουν από την αντίδραση του DNA και, σε αυτή την περίπτωση, το κυτόχρωμα P450. Ο μηχανισμός με τον οποίο οι προσαγωγές PAH προκαλούν μετάλλαξη, ωστόσο, είναι ακόμη υπό διερεύνηση.
Διάκριση μεταξύ μετάλλαξης και βλάβης του DNA
Βλάβη του DNA είναι μια ανώμαλη αλλοίωση στη δομή του DNA που δεν μπορεί, από μόνη της, να αναπαραχθεί όταν αντιγράφεται το DNA. Αντίθετα, μια μετάλλαξη είναι μια αλλαγή στην αλληλουχία νουκλεϊκών οξέων που μπορεί να αναπαραχθεί. Ως εκ τούτου, μια μετάλλαξη μπορεί να να κληρονομηθεί από τη μια γενιά στην επόμενη. Βλάβη μπορεί να προκληθεί από χημική προσαγωγή ή δομική αποδιοργάνωση σε μια βάση DNA (δημιουργία μη φυσιολογικού νουκλεοτιδίου ή νουκλεοτιδικού θραύσματος) ή θραύση σε έναν ή και στους δύο κλώνους DNA. Μια τέτοια βλάβη στο DNA μπορεί να οδηγήσει σε μετάλλαξη. Όταν το DNA που περιέχει βλάβη αναπαράγεται, μπορεί να εισαχθεί λανθασμένη βάση στον νέο συμπληρωματικό κλώνο καθώς συντίθεται. Η εσφαλμένη εισαγωγή στον νέο κλώνο θα συμβεί απέναντι από την κατεστραμμένη θέση στον κλώνο του προτύπου και αυτή η εσφαλμένη εισαγωγή μπορεί να γίνει μετάλλαξη (δηλαδή ένα αλλαγμένο ζεύγος βάσεων) στον επόμενο γύρο αναπαραγωγής. Επιπλέον, οι θραύσεις στο δίκλωνο DNA μπορούν να επιδιορθωθούν με μια ανακριβή διαδικασία επιδιόρθωσης, μη ομόλογη τελική ένωση, η οποία προκαλεί μεταλλάξεις. Οι μεταλλάξεις μπορούν συνήθως να αποφευχθούν εάν τα ακριβή συστήματα επιδιόρθωσης του DNA αναγνωρίσουν τη βλάβη του DNA και την επιδιορθώσουν πριν από την ολοκλήρωση του επόμενου γύρου αντιγραφής. Τουλάχιστον 169 ένζυμα είτε χρησιμοποιούνται άμεσα στην επιδιόρθωση του DNA είτε επηρεάζουν τις διαδικασίες επιδιόρθωσης του DNA. Από αυτά, 83 χρησιμοποιούνται απευθείας στους 5 τύπους διαδικασιών επιδιόρθωσης DNA.
Στους ανθρώπους, κατά μέσο όρο 60 νέες μεταλλάξεις μεταδίδονται από τον γονέα στους απογόνους. Οι άνδρες, ωστόσο, τείνουν να μεταδίδουν περισσότερες μεταλλάξεις ανάλογα με την ηλικία τους, μεταδίδοντας κατά μέσο όρο δύο νέες μεταλλάξεις στους απογόνους τους με κάθε επιπλέον έτος της ηλικίας τους.
Μηχανισμοί
Η μεταλλαξογένεση μπορεί να συμβεί ενδογενώς (π.χ. αυθόρμητη υδρόλυση), μέσω φυσιολογικών κυτταρικών διεργασιών που μπορούν να δημιουργήσουν δραστικές μορφές οξυγόνου] και προσαγωγές DNA, ή μέσω σφάλματος στην αντιγραφή και επιδιόρθωση του DNA. Η μεταλλαξογένεση μπορεί επίσης να συμβεί ως αποτέλεσμα της παρουσίας περιβαλλοντικών μεταλλαξιογόνων ουσιών που προκαλούν αλλαγές στο DNA ενός οργανισμού. Ο μηχανισμός με τον οποίο συμβαίνει η μετάλλαξη ποικίλλει ανάλογα με το μεταλλαξιογόνο ή τον αιτιολογικό παράγοντα που εμπλέκεται. Τα περισσότερα μεταλλαξιογόνα δρουν είτε άμεσα, είτε έμμεσα μέσω μεταλλαξιογόνων μεταβολιτών, στο DNA ενός οργανισμού, παράγοντας αλλοιώσεις. Ωστόσο, ορισμένα μεταλλαξιογόνα μπορεί να επηρεάσουν την αντιγραφή ή τον χρωμοσωμικό μηχανισμό διαχωρισμού και άλλες κυτταρικές διεργασίες.
Η μεταλλαξογένεση μπορεί επίσης να αυτοεπαχθεί από μονοκύτταρους οργανισμούς όταν οι περιβαλλοντικές συνθήκες είναι περιοριστικές για την ανάπτυξη του οργανισμού, όπως βακτήρια που αναπτύσσονται παρουσία αντιβιοτικών, ζύμη που αναπτύσσεται παρουσία αντιμυκητιασικού παράγοντα ή άλλοι μονοκύτταροι οργανισμοί που αναπτύσσονται σε περιβάλλον που στερείται ένα απαραίτητο θρεπτικό συστατικό
Ενώ τα περισσότερα μεταλλαξιογόνα παράγουν αποτελέσματα που τελικά οδηγούν σε σφάλματα στην αναπαραγωγή, για παράδειγμα δημιουργώντας προσαγωγές που παρεμβαίνουν στην αναπαραγωγή, ορισμένα μεταλλαξιογόνα μπορεί να επηρεάσουν άμεσα τη διαδικασία αναπαραγωγής ή να μειώσουν την πιστότητά τους. Το ανάλογο βάσης όπως η 5-βρωμοουρακίλη μπορεί να υποκαταστήσει τη θυμίνη σε αντιγραφή. Μέταλλα όπως το κάδμιο, το χρώμιο και το νικέλιο μπορούν να αυξήσουν τη μεταλλαξογένεση με διάφορους τρόπους εκτός από την άμεση βλάβη του DNA, για παράδειγμα μειώνοντας την ικανότητα επιδιόρθωσης σφαλμάτων, καθώς και την παραγωγή επιγενετικών αλλαγών.
Οι μεταλλάξεις προκύπτουν συχνά ως αποτέλεσμα προβλημάτων που προκαλούνται από αλλοιώσεις στο DNA κατά την αναπαραγωγή, με αποτέλεσμα σφάλματα στην αναπαραγωγή. Στα βακτήρια, εκτεταμένη αλλοίωση στο DNA λόγω μεταλλαξιογόνων έχει ως αποτέλεσμα κενά μονόκλωνου DNA κατά την αντιγραφή. Αυτό προκαλεί την απόκριση SOS, μια διαδικασία επείγουσας επιδιόρθωσης που είναι επίσης επιρρεπής σε σφάλματα, δημιουργώντας έτσι μεταλλάξεις. Σε κύτταρα θηλαστικών, η αναστολή της αναπαραγωγής σε κατεστραμμένες θέσεις προκαλεί έναν αριθμό μηχανισμών διάσωσης που βοηθούν στην παράκαμψη των αλλοιώσεων του DNA, ωστόσο, αυτό μπορεί επίσης να οδηγήσει σε σφάλματα. Η οικογένεια Y των DNA πολυμερασών ειδικεύεται στην παράκαμψη αλλοιώσεων DNA με μια διαδικασία που ονομάζεται διαβλαβική σύνθεση (translesion synthesis) (TLS), με την οποία αυτές οι πολυμεράσες παράκαμψης των αλλοιώσεων αντικαθιστούν την κολλημένη αντιγραφική πολυμεράση DNA υψηλής πιστότητας και επεκτείνει το DNA μέχρι να περάσει η βλάβη, έτσι ώστε να μπορέσει να συνεχίσει η κανονική αντιγραφή. Αυτές οι διαδικασίες μπορεί να είναι επιρρεπείς σε σφάλματα ή χωρίς σφάλματα.
Βλάβη DNA και αυθόρμητη μετάλλαξη
Ο αριθμός των επεισοδίων βλαβών του DNA που συμβαίνουν σε ένα κύτταρο θηλαστικών ανά ημέρα είναι υψηλός (πάνω από 60.000 την ημέρα). Η συχνή εμφάνιση βλάβης στο DNA είναι πιθανώς πρόβλημα για όλους τους οργανισμούς που περιέχουν DNA και η ανάγκη αντιμετώπισης των βλαβών του DNA και ελαχιστοποίησης των επιβλαβών επιπτώσεών τους είναι πιθανότατα θεμελιώδες πρόβλημα για τη ζωή.
Οι περισσότερες αυθόρμητες μεταλλάξεις πιθανόν να προκύπτουν από σύνθεση διαβλάβης επιρρεπούς σε σφάλματα πέρα από μια περιοχή βλάβης DNA στο κλώνο του προτύπου κατά τη διάρκεια της αντιγραφής του DNA. Αυτή η διαδικασία μπορεί να ξεπεράσει δυνητικά θανατηφόρα μπλοκαρίσματα, αλλά με κόστος την εισαγωγή ανακριβειών στο θυγατρικό DNA. Η αιτιώδης σχέση της βλάβης του DNA με την αυτόματη μετάλλαξη απεικονίζεται με την αερόβια ανάπτυξη των βακτηρίων E. coli, στα οποία το 89% των αυτόματων μεταλλάξεων υποκατάστασης βάσης προκαλούνται από βλάβη του DNA που οφείλεται σε επαγόμενες δραστικές μορφές οξυγόνου (ROS). Στη ζύμη, περισσότερο από το 60% των αυτόματων υποκαταστάσεων και διαγραφών ζεύγους μίας βάσης πιθανόν να προκαλούνται από σύνθεση διαβλαβών.
Μια επιπρόσθετη σημαντική πηγή μεταλλάξεων στα ευκαρυωτικά κύτταρα είναι η ανακριβής διαδικασία επιδιόρθωσης του DNA (μη ομόλογη ακραία ένωση), η οποία χρησιμοποιείται συχνά στην επιδιόρθωση θραυσμάτων διπλού κλώνου.
Σε γενικές γραμμές, φαίνεται ότι η κύρια υποκείμενη αιτία της αυθόρμητης μετάλλαξης είναι η σύνθεση διαβλάβης επιρρεπούς σε λάθη κατά τη διάρκεια της αντιγραφής του DNA και ότι η οδός επιδιόρθωσης της μη ομόλογης ακραίας ένωσης είναι επιρρεπής σε λάθη μπορεί επίσης να είναι ένας σημαντικός συντελεστής στα ευκαρυωτικά κύτταρα.
Αυθόρμητη υδρόλυση
Το DNA δεν είναι απόλυτα σταθερό σε υδατικό διάλυμα και μπορεί να συμβεί αποπουρίνωση του DNA. Υπό φυσιολογικές συνθήκες, ο γλυκοζιδικός δεσμός μπορεί να υδρολυθεί αυθόρμητα και 10.000 θέσεις πουρίνης στο DNA εκτιμάται ότι ελευθερώνονται κάθε μέρα σε ένα κύτταρο. Υπάρχουν πολλές διαδρομές επιδιόρθωσης του DNA. Ωστόσο, εάν δεν επιδιορθωθεί η απουρινική θέση, μπορεί να συμβεί εσφαλμένη ενσωμάτωση των νουκλεοτιδίων κατά την αντιγραφή. Η αδενίνη ενσωματώνεται κατά προτίμηση από πολυμεράσες DNA σε αποπουρινική θέση.
Η κυτιδίνη μπορεί επίσης να απαμινωθεί σε ουριδίνη στο 5% του ρυθμού αποπουρίνωσης και μπορεί να οδηγήσει σε μετάβαση G σε A. Τα ευκαρυωτικά κύτταρα περιέχουν επίσης 5-μεθυλκυτοσίνη, που πιστεύεται ότι εμπλέκεται στον έλεγχο της γονιδιακής μεταγραφής, η οποία μπορεί να αποαμινωθεί σε θυμίνη.
Ταυτομέρεια
Ταυτομέρεια είναι η διαδικασία με την οποία οι ενώσεις αναδιατάσσονται αυθόρμητα ώστε να λάβουν τις μορφές των συντακτικών τους ισομερών. Για παράδειγμα, οι κετο (C = O) μορφές γουανίνης και θυμίνης μπορούν να αναδιαταχθούν στις σπάνιες ενολικές τους μορφές (-OH), ενώ οι αμινο (-NH2) μορφές αδενίνης και κυτοσίνης μπορούν να οδηγήσουν στις σπανιότερες ιμινο (= ΝΗ) μορφές. Στην αντιγραφή του DNA, ο ταυτομερισμός μεταβάλλει τις θέσεις ζεύξης βάσεων και μπορεί να προκαλέσει τον ακατάλληλο συνδυασμό των βάσεων του νουκλεϊνικού οξέος.
Τροποποίηση βάσεων
Οι βάσεις μπορούν να τροποποιηθούν ενδογενώς από κανονικά κυτταρικά μόρια. Για παράδειγμα, το DNA μπορεί να μεθυλιωθεί με S-αδενοσυλομεθειονίνη, αλλάζοντας έτσι την έκφραση του επισημασμένου γονιδίου χωρίς να προκληθεί μετάλλαξη στην ίδια την αλληλουχία του DNA. Η τροποποίηση της ιστόνης είναι μια σχετική διαδικασία κατά την οποία οι πρωτεΐνες ιστόνης γύρω από τις οποίες οι έλικες DNA μπορούν να τροποποιηθούν παρομοίως μέσω μεθυλίωσης, φωσφορυλίωσης ή ακετυλίωσης. Αυτές οι τροποποιήσεις μπορεί να λειτουργήσουν για να αλλάξουν την γονιδιακή έκφραση του τοπικού DNA και μπορεί επίσης να δράσουν για να υποδηλώσουν τις θέσεις του κατεστραμμένου DNA που χρειάζεται επιδιόρθωση. Το DNA μπορεί επίσης να γλυκοσυλιωθεί από αναγωγικά σάκχαρα.
Πολλές ενώσεις, όπως PAH, αρωματικές αμίνες, αφλατοξίνη και αλκαλοειδή πυρρολιζιδίνης, μπορούν να σχηματίσουν δραστικές μορφές οξυγόνου που καταλύονται από το κυτόχρωμα P450. Αυτοί οι μεταβολίτες σχηματίζουν προσαγωγές με το DNA, το οποίο μπορεί να προκαλέσει σφάλματα στην αντιγραφή, και οι ογκώδεις αρωματικές προσαγωγές μπορούν να σχηματίσουν σταθερή παρεμβολή μεταξύ βάσεων και μπλοκ αντιγραφής. Οι προσαγωγές μπορούν επίσης να προκαλέσουν διαμορφωτικές αλλαγές στο DNA. Ορισμένες προσαγωγές μπορεί επίσης να οδηγήσουν στην αποπουρινοποίηση του DNA. είναι, ωστόσο, αβέβαιο πόσο σημαντική είναι η αποπουρίνωση που προκαλείται από τις προσαγωγές στη δημιουργία μετάλλαξης.
Η αλκυλίωση και η αρυλίωση των βάσεων μπορούν να προκαλέσουν σφάλματα στην αναπαραγωγή. Ορισμένοι παράγοντες αλκυλίωσης όπως οι Ν-νιτροζαμίνες μπορεί να απαιτούν την καταλυτική αντίδραση του κυτοχρώματος-Ρ450 για το σχηματισμό ενός δραστικού κατιόντος αλκυλίου. Τα N7 και O6 της γουανίνης και τα N3 και N7 της αδενίνης είναι τα πιο επιρρεπή σε επίθεση. Οι προσαγωγοί γουανίνης N7σχηματίζουν το μεγαλύτερο μέρος των προσαγωγών DNA, αλλά φαίνεται να είναι μη μεταλλαξιογόνα. Η αλκυλίωση στο O6 της γουανίνης, ωστόσο, είναι επιβλαβής, επειδή η επιδιόρθωση του DNA του προσαγωγού O6 - της γουανίνης μπορεί να είναι κακή σε ορισμένους ιστούς όπως ο εγκέφαλος. Η μεθυλίωση O6 της γουανίνης μπορεί να έχει ως αποτέλεσμα σε μετάπτωση της G σε Α, ενώ η O4-μεθυλοθυμίνη μπορεί να ζευγαρώσει εσφαλμένα με τη γουανίνη. Ο τύπος της μετάλλαξης που δημιουργείται, ωστόσο, μπορεί να εξαρτάται από το μέγεθος και τον τύπο του προσαγωγού καθώς και την αλληλουχία DNA.
Η ιοντίζουσα ακτινοβολία και οι δραστικές μορφές οξυγόνου οξειδώνουν συχνά τη γουανίνη για να παράξουν 8-οξογουανίνη.
Βλάβη σκελετού
Η Ιονίζουσα ακτινοβολία μπορεί να παράγει πολύ δραστικές ελεύθερες ρίζες που μπορούν να σπάσουν τους δεσμούς στο DNA. Οι θραύσης της διπλής αλυσίδας είναι ιδιαίτερα επιβλαβείς και δύσκολα επιδιορθώσιμες, παράγοντας επιχιασμό και διαγραφή μέρους ενός χρωμοσώματος. Παράγοντες αλκυλίωσης όπως το αέριο μουστάρδας μπορεί επίσης να προκαλέσουν θραύσεις στον σκελετό του DNA. Το οξειδωτικό άγχος μπορεί επίσης να δημιουργήσει εξαιρετικά δραστικές μορφές οξυγόνου που μπορούν να βλάψουν το DNA. Η λανθασμένη επιδιόρθωση άλλων ζημιών που προκαλούνται από τις ιδιαίτερα δραστικές μορφές μπορεί επίσης να οδηγήσει σε μεταλλάξεις.
Διασταύρωση
Οι ομοιοπολικοί δεσμοί μεταξύ των βάσεων νουκλεοτιδίων στο DNA, είτε αυτοί βρίσκονται στον ίδιο κλώνο είτε σε αντίθετους κλώνους, αναφέρονται ως διασταύρωση του DNA. Η διασταύρωση του DNA μπορεί να επηρεάσει τόσο την αντιγραφή όσο και τη μεταγραφή του DNA και μπορεί να προκληθεί από την έκθεση σε μια ποικιλία παραγόντων. Ορισμένες φυσικά εμφανιζόμενες χημικές ουσίες μπορεί επίσης να προωθήσουν τη διασταύρωση, όπως τα ψωραλένια μετά από ενεργοποίηση από την υπεριώδη ακτινοβολία και το νιτρώδες οξύ. Η διακλωνική διασταύρωση (μεταξύ δύο κλώνων) προκαλεί μεγαλύτερη ζημιά, καθώς εμποδίζει την αντιγραφή και τη μεταγραφή και μπορεί να προκαλέσει χρωμοσωμικές θραύσεις και ανακατατάξεις. Ορισμένοι διασταυρωτές όπως η κυκλοφωσφαμίδη, η μιτομυκίνη C και η σισπλατίνη χρησιμοποιούνται στις αντικαρκινικές χημειοθεραπείες λόγω του υψηλού βαθμού τοξικότητάς τους στα πολλαπλασιαζόμενα κύτταρα.
Διμερισμός
Ο διμερισμός αποτελείται από τη σύνδεση δύο μονομερών για να σχηματίσει ένα ολιγομερές, όπως ο σχηματισμός διμερών πυριμιδίνης ως αποτέλεσμα της έκθεσης σε υπεριώδη ακτινοβολία, το οποίο προάγει το σχηματισμό ενός δακτυλίου κυκλοβουτυλίου μεταξύ γειτονικών θυμινών στο DNA. Στα ανθρώπινα κύτταρα του δέρματος, μπορεί να σχηματιστούν χιλιάδες διμερή την ημέρα λόγω της φυσιολογικής έκθεσης στο ηλιακό φως. Η DNA πολυμεράση η μπορεί να βοηθήσει στην παράκαμψη αυτών των αλλοιώσεων με τρόπο χωρίς σφάλματα. Ωστόσο, άτομα με ελαττωματική λειτουργία επιδιόρθωσης του DNA, όπως πάσχοντες από μελαχρωματική ξηροδερμία, είναι ευαίσθητα στο ηλιακό φως και μπορεί να είναι επιρρεπή σε καρκίνο του δέρματος.
Μεταλλαξογένεση ένθεσης
Τα μεταθετόνια και οι ιοί μπορεί να εισάγουν αλληλουχίες DNA σε κωδικοποιητικές περιοχές ή λειτουργικά στοιχεία ενός γονιδίου και να οδηγήσουν σε αδρανοποίηση του γονιδίου.
Προσαρμοστικοί μηχανισμοί μεταλλαξογένεσης
Η προσαρμοστική μεταλλαξογένεση έχει οριστεί ως οι μηχανισμοί μεταλλαξογένεσης που επιτρέπουν σε έναν οργανισμό να προσαρμοστεί σε περιβαλλοντική πίεση. Δεδομένου ότι η ποικιλία των περιβαλλοντικών πιέσεων είναι πολύ ευρεία, οι μηχανισμοί που το επιτρέπουν είναι επίσης αρκετά ευρείς, όσο έχει δείξει η έρευνα στο πεδίο. Για παράδειγμα, στα βακτήρια, η διαμόρφωση της απόκρισης SOS και η ενδογενής σύνθεση προφάγου DNA έχει αποδειχθεί ότι αυξάνει την αντοχή του "Acinetobacter baumannii" στην κιπροφλοξασίνη. Οι μηχανισμοί αντοχής υποτίθεται ότι συνδέονται με χρωμοσωμική μετάλλαξη μη μεταβιβάσιμης μέσω οριζόντιας μεταφοράς γονιδίων σε ορισμένα μέλη της οικογένειας Enterobacteriaceae, όπως το ''Ε. coli, Salmonella spp., Klebsiella'' spp. και Enterobacter spp. Τα χρωμοσωμικά γεγονότα, ειδικά η γονιδιακή ενίσχυση, φαίνεται επίσης να σχετίζονται με αυτήν την προσαρμοστική μεταλλαξογένεση στα βακτήρια.
Η έρευνα σε ευκαρυωτικά κύτταρα είναι πολύ πιο σπάνια, αλλά τα χρωμοσωμικά φαινόμενα φαίνεται επίσης να είναι μάλλον σχετικά: ενώ ένας έκτοπος ενδοχρωμοσωμικός ανασυνδυασμός έχει αναφερθεί ότι εμπλέκεται στην απόκτηση αντοχής στην 5-φθοροκυτοσίνη στο Saccharomyces cerevisiae, έχουν διαπιστωθεί ότι οι διπλασιασμοί γονιδιωμάτων προσδίδουν αντίσταση στο S. cerevisiae σε περιβάλλον με φτωχά θρεπτικά συστατικά.
Εργαστηριακές Εφαρμογές
Στο εργαστήριο, η μεταλλαξογένεση είναι μια τεχνική με την οποία οι μεταλλάξεις DNA σχεδιάζονται σκόπιμα για να παράγουν μεταλλαγμένα γονίδια, πρωτεΐνες ή στελέχη οργανισμών. Διάφορα συστατικά ενός γονιδίου, όπως τα στοιχεία ελέγχου του και το γονιδιακό του προϊόν, μπορεί να μεταλλαχθούν έτσι ώστε η λειτουργία ενός γονιδίου ή πρωτεΐνης να μπορεί να εξεταστεί λεπτομερώς. Η μετάλλαξη μπορεί επίσης να παράγει μεταλλαγμένες πρωτεΐνες με τροποποιημένες ιδιότητες, ή ενισχυμένες, ή νέες λειτουργίες που μπορεί να αποδειχθούν χρήσιμες στο εμπόριο. Μεταλλαγμένα στελέχη οργανισμών που έχουν πρακτικές εφαρμογές ή επιτρέπουν τη διερεύνηση της μοριακής βάσης συγκεκριμένης κυτταρικής λειτουργίας, μπορούν επίσης να παραχθούν.
Οι πρώτες μέθοδοι μεταλλαξογένεσης παρήγαγαν εντελώς τυχαίες μεταλλάξεις. Ωστόσο, οι σύγχρονες μέθοδοι μεταλλαξογένεσης είναι ικανές να παράγουν μεταλλάξεις ειδικές με τη θέση. Οι σύγχρονες εργαστηριακές τεχνικές που χρησιμοποιούνται για τη δημιουργία αυτών των μεταλλάξεων περιλαμβάνουν:
Παραπομπές
Κατηγορία:Μετάλλαξη
Αυτοκινητόδρομος Α3 (Κροατία)
thumb|Το σήμα του Αυτοκινητοδρόμου 3. Ο αυτοκινητόδρομος Α3 (Autocesta A3) είναι ένας κύριος αυτοκινητόδρομος της Κροατίας με μήκος 306,5 χλμ. Ο αυτοκινητόδρομος ενώνει το Ζάγκρεμπ, την πρωτεύουσα της χώρας, με την περιοχή της Σλαβονίας και μια σειρά πόλεων κατά μήκος του ποταμού Σάβου. Είναι ένας κομβικός διάδρομος από το ανατολικό προς το δυτικό τμήμα της χώρας και αποτελεί τμήμα του Πανευρωπαϊκός διάδρομος X!Πανευρωπαϊκού διαδρόμου X, χρησιμεύοντας για τις μεταφορές ανάμεσα στα Βαλκάνια και την Ευρωπαϊκή Ένωση. Πέρα από το Ζάγκρεμπ, όπου ο A3 αποτελεί σημαντικό κομμάτι της παράκαμψης του Ζάγκρεμπ, ο αυτοκινητόδρομος διέρχεται από αρκετές σημαντικές πόλεις της Κροατίας.
Ο αυτοκινητόδρομος αποτελείται από δύο λωρίδες κυκλοφορίας και μία λωρίδα εκτάκτου ανάγκης σε κάθε κατεύθυνση με διαχωριστικό στη μέση του. Όλες οι διασταυρώσεις του Α3 είναι ανισόπεδες και ο αυτοκινητόδρομος αποτελείται από αρκετούς κόμβους μορφής τριφυλλιού και πεταλούδας στις διασταυρώσεις του με τέσσερεις άλλους αυτοκινητόδρομους, τους Α1, Α2, Α4 και Α5. Κατά μήκος του δρόμου υπάρχουν αρκετές γέφυρες και οχετοί αλλά όχι τούνελ μιας και διέρχεται από πεδιάδες. Η γέφυρα του ποταμού Σάβου είναι η σημαντικότερη κατασκευή στον Α3. Υπάρχουν 21 έξοδοι και 18 πάρκινγκ στον δρόμο. Σε μεγάλο τμήμα του δρόμου λειτουργούν διόδια με χιλιομετρική χρέωση ενώ σε ένα μικρότερο τμήμα του λειτουργούν διόδια με χρέωση ανά διέλευση. Τον Α3 διαχειρίζεται η εταιρεία Hrvatske autoceste (Χρβάτσκε άουτοτσέστε).
Η κατασκευή του αυτοκινητόδρομου ξεκίνησε το 1977 με την παράκαμψη του Ζάγκρεμπ, και συνεχίστηκε τη δεκαετία του '80 με τη διεύρυνση του αυτοκινητόδρομου δύο λωρίδων που προϋπήρχε ανάμεσα στο Ζάγκρεμπ και το Βελιγράδι. Η κατασκευή διεκόπη τη δεκαετία του '90 λόγω του πολέμου της Κροατίας και ξαναξεκίνησε το 1996. Η κατατασκευή του συνόλου της διαδρομής ολοκληρώθηκε το 2006. Αργότερα κατασκευάστηκαν νέες έξοδοι και πάρκινγκ. Το κόστος κατασκευής υπολογίζεται πως ήταν γύρω στα 7 δισεκατομμύρια κούνα (περίπου €986 εκατομμύρια).
Παραπομπές
3
Ναστάζια Κίνσκι
Η Ναστάσια Αγκλάια Κίνσκι (Nastassja Aglaia Kinski), το γένος Νακσίνσκι (Nakszynski) (γενν. 24 Ιανουαρίου 1961 ), είναι Γερμανίδα ηθοποιός και πρώην μοντέλο, η οποία εμφανίστηκε σε περισσότερες από 60 ταινίες στην Ευρώπη και τις Ηνωμένες Πολιτείες. Έγινε παγκοσμίως γνωστή το 1978 με το Stay as You Are. Έπειτα ήρθε η παγκόσμια διάκριση με την\ Χρυσή Σφαίρα που κέρδισε για την συμμετοχή της στην ταινία του Ρόμαν Πολάνσκι Tess (1979). Άλλες αξιοσημείωτες ταινίες στις οποίες συμμετείχε ήταν η ερωτική ταινία τρόμου Cat People (1982), οι δραματικές ταινίες του Βιμ Βέντερς Παρίσι, Τέξας (1984) και Faraway, So Close! (1993) και η βιογραφική ταινία Μια αμερικανική ραψωδία (2001). Η Κίνσκι μιλάει άπταιστα τέσσερις γλώσσες: γερμανικά, αγγλικά, γαλλικά και ιταλικά.
Πρώιμη ζωή
Η Κίνσκι γεννήθηκε στο Δυτικό Βερολίνο ως Nastassja Aglaia Nakszynski. Είναι κόρη του γνωστού Γερμανού ηθοποιού Κλάους Κίνσκι και της δεύτερης συζύγου του, της ηθοποιού Ρουθ Μπριτζίτ Τότσκι (Ruth Brigitte Tocki). Είναι μερικώς πολωνικής καταγωγής, καθώς ο παππούς της, Μπρούνο Νακσίνσκι (Bruno Nakszynski) ήταν γερμανοποιημένος Πολωνός. Η Κίνσκι έχει δύο ετεροθαλή αδέλφια: την Πόλα και το Νικολάι Κίνσκι. Οι γονείς της χώρισαν το 1968. Μετά την ηλικία των 10 ετών, η Κίνσκι έβλεπε σπάνια τον πατέρα της. Η μητέρα της αγωνίστηκε οικονομικά για να τις στηρίξει. Τελικά έζησαν σε μια κοινότητα στο Μόναχο.
Σε μια συνέντευξη το 1999, η Κίνσκι αρνήθηκε ότι ο πατέρας της την κακοποίησε ως παιδί, αλλά δήλωσε ότι την κακομεταχειρίστηκε «με άλλους τρόπους». Το 2013, όταν ρωτήθηκε για τους ισχυρισμούς περί σεξουαλικής κακοποίησης που έκανε η ετεροθαλής αδελφή της, Πόλα Κίνσκι, επιβεβαίωσε ότι αποπειράθηκε μαζί της, αλλά δεν κατάφερε. Είπε «δεν ήταν πατέρας. Ενενήντα εννέα τοις εκατό του χρόνου τον φοβόμουν. Ήταν τόσο απρόβλεπτος, που η οικογένεια ζούσε υπό συνεχή τρομοκρατία». Όταν ρωτήθηκε τι θα του έλεγε τώρα, αν είχε την ευκαιρία, απάντησε: «Θα έκανα τα πάντα για να τον βάλω πίσω από τα κάγκελα της φυλακής για μια ζωή. Χαίρομαι που δεν είναι πλέον ζωντανός».
Καριέρα
Η Κίνσκι ξεκίνησε ως έφηβη να εργάζεται ως μοντέλο στη Γερμανία. Η ηθοποιός Lisa Kreuzer του γερμανικού Νέου Κύματος την βοήθησε να πάρει το ρόλο της Mignon το 1975 στην ταινία του Βιμ Βέντερς Η λάθος κίνηση στην οποία εμφανιζόταν γυμνόστηθη σε ηλικία 12 ετών. Αργότερα έπαιξε έναν από τους κορυφαίους ρόλους στην ταινία του Βέντερς Παρίσι, Τέξας (1984) και εμφανίστηκε στο Faraway, So Close (1993).
Το 1976, ενώ ήταν ακόμα έφηβη, η Κίνσκι είχε δύο πρώτους σημαντικούς ρόλους: στο επεισόδιο Reifezeugnis της γερμανικής τηλεοπτικής σειράς εγκλημάτων Tatort του Βόλφγκανγκ Πέτερσεν. Στη συνέχεια εμφανίστηκε στην βρετανική ταινία τρόμου To the Devil a Daughter (1976), που παρήγαγε η Hammer Film Productions, η οποία κυκλοφόρησε στο Ηνωμένο Βασίλειο μόλις 40 ημέρες μετά τα δέκατα πέμπτα γενέθλια της Κίνσκι, καθιστώντας βέβαιο ότι ήταν μόλις δεκατεσσάρων όταν γυρίστηκαν οι σκηνές της (συμπεριλαμβανομένου πλήρους μπροστινού γυμνού). Όσον αφορά τις πρώτες της ταινίες, η Κίνσκι έχει δηλώσει ότι αισθάνθηκε ότι η βιομηχανία θεάματος την εκμεταλλεύτηκε. Σε μια συνέντευξη στο W, είπε: «Αν είχα κάποιον να με προστατεύσει ή αν ένιωθα πιο ασφαλής για τον εαυτό μου, δεν θα δεχόμουν κάποια πράγματα. Γυμνά πράγματα. Μέσα μου με διέλυε».
Το 1978 πρωταγωνίστησε στην ιταλική ρομαντική ταινία Μείνε όπως είσαι (Così come sei) με τον Μαρτσέλλο Μαστρογιάννι, κερδίζοντας την αναγνώρισή της στις Ηνωμένες Πολιτείες όταν η New Line Cinema την κυκλοφόρησε εκεί τον Δεκέμβριο του 1979. Το περιοδικό Time έγραψε ότι ήταν «απλά αξιολάτρευτη, πραγματικά σέξι και έντονη, χωρίς να είναι οδυνηρά επιθετική γι 'αυτό». Η ταινία πέτυχε επίσης μια σημαντική διεθνή κυκλοφορία μέσω της Columbia Pictures.
Η Κίνσκι συνάντησε τον σκηνοθέτη Ρόμαν Πολάνσκι σε ένα πάρτι το 1976. Την προέτρεψε να κάνει μαθήματα ηθοποιίας με τον Λι Στράσμπεργκ στις Ηνωμένες Πολιτείες και της πρόσφερε τον πρωταγωνιστικό ρόλο στην επόμενη ταινία του, την Tess (1979). Το 1978, η Κίνσκι υποβλήθηκε σε εκτεταμένη προετοιμασία για την απόδοση του χαρακτήρα ενός κοριτσιού της αγροτικής Αγγλίας, η οποία περιελάμβανε την απόκτηση του προφορικού ιδιώματος της περιοχής με μελέτες διδασκαλίας. μικρογραφία|250px|Η Ναστάσια Κίνσκι με τους John Savage και Yoni S. Hamenachem στα γυρίσματα της ταινίας Maria's Lovers (1984) Η ταινία προτάθηκε για έξι βραβεία, συμπεριλαμβανομένης της καλύτερης ταινίας, στα 53α βραβεία Όσκαρ και κέρδισε τρία.
Το 1981, ο Richard Avedon φωτογράφησε την Κίνσκι με ένα πύθωνα Βιρμανίας να περιστρέφεται γύρω από το γυμνό σώμα της. Η εικόνα, η οποία εμφανίστηκε για πρώτη φορά στο τεύχος Οκτωβρίου του 1981 του περιοδικού Vogue στις ΗΠΑ, κυκλοφόρησε ως αφίσα και έγινε μπεστ σέλερ, επιβεβαιώνοντάς την περαιτέρω ως σύμβολο του σεξ.
Το 1982 πρωταγωνίστησε στο ρομαντικό μιούζικαλ του Φράνσις Φορντ Κόπολα One from the Heart, την πρώτη της ταινία που γυρίστηκε στις Ηνωμένες Πολιτείες. Το περιοδικό Texas Monthly περιέγραψε το παίξιμό της «σαν συντελεστή τσίρκου του Φελίνι που ερμηνεύει την αιωρούμενη φωνή του Έρωτα». Η ταινία απέτυχε στις πωλήσεις και ήταν μεγάλη απώλεια για τα νέα Zoetrope Studios του Κόπολα. Εκείνη τη χρονιά έπαιξε και στην ερωτική ταινία τρόμου Cat People. Η κωμωδία του Dudley Moore Unfaithfully Yours και μια διασκευή του The Hotel New Hampshire του John Irving ακολούθησε το 1984. μικρογραφία|left|Η Ναστάσια Κίνσκι το 1989 Η Κίνσκι συνεργάστηκε με τον Βέντερς για την ταινία του 1984 Παρίσι, Τέξας. Μία από τις πιο γνωστές ταινίες της μέχρι σήμερα, κέρδισε το κορυφαίο βραβείο στο Φεστιβάλ Κινηματογράφου των Καννών. Κατά τη δεκαετία του 1980, η Κίνσκι ζούσε ανάμεσα σε Ευρώπη και Ηνωμένες Πολιτείες, γυρίζοντας τις ταινίες Moon in the Gutter (1983), Harem (1985) και Torrents of Spring (1989) στην Ευρώπη, και Exposed (1983), Maria's Lovers (1984), και την Revolution (1985) στις Ηνωμένες Πολιτείες.
μικρογραφία|250px|Η Κίνσκι στο Φεστιβάλ Κινηματογράφου των Καννών το 1990 Κατά τη διάρκεια της δεκαετίας του 1990 η Κίνσκι εμφανίστηκε σε διάφορες αμερικανικές ταινίες, συμπεριλαμβανομένης της ταινίας δράσης Terminal Velocity με τον Τσάρλι Σιν, την ιστορία μοιχείας του Mike Figgis One Night Stand (1997), το Your Friends &amp; Neighbors (1998), το Susan's Plan του John Landis (1998), και το The Lost Son (1999).
Σχέσεις
Το 1976, όταν η Κίνσκι ήταν 15 ετών, φέρεται ότι ήταν σε σχέση με τον σκηνοθέτη Ρόμαν Πολάνσκι, ο οποίος ήταν τότε 43 ετών. Σε μια συνέντευξη του 1999 στην The Guardian, η ίδια ανέφερε ότι δεν υπήρξε σχέση, αλλά «ένα φλερτ. Θα μπορούσε να υπήρχε αποπλάνηση, αλλά δεν υπήρξε. Είχε σεβασμό για μένα».
μικρογραφία|250px|Η Ναστάσια Κίνσκι τον Ιούλιο του 2015
Γάμος και παιδιά
Στα μέσα της δεκαετίας του '80 η Κίνσκι συναντήθηκε με τον Αιγύπτιο σκηνοθέτη Ιμπραήμ Μούσα. Παντρεύτηκαν στις 10 Σεπτεμβρίου 1984. Έχουν μαζί δύο παιδιά, τον Αλιόσα (Aljosha, γενν. 1984) και τη Σόνια Κίνσκι (γενν. 1986), η οποία εργάζεται ως μοντέλο και ηθοποιός. Ο γάμος διαλύθηκε το 1992. Από το 1992 έως το 1995, η Κίνσκι έζησε με τον μουσικό Κουίνσι Τζόουνς, αλλά κράτησε το δικό της διαμέρισμα στη λεωφόρο Hilgard, κοντά στο Πανεπιστήμιο της Καλιφόρνιας. . Το 1993 απέκτησαν μια κόρη, την Kenya Julia Niambi Sarah Jones, μοντέλο που έγινε γνωστό επαγγελματικά ως Κένυα Κινσκι-Τζόουνς.
Υγεία
Το 2001, η Κίνσκι δήλωσε σε συνέντευξή της στην εφημερίδα The Daily Telegraph ότι πάσχει από ναρκοληψία, μια διαταραχή του ύπνου.
Εξωτερικοί σύνδεσμοι
Κατηγορία:Γερμανίδες ηθοποιοί κινηματογράφου Κατηγορία:Γερμανίδες ηθοποιοί φωνής Κατηγορία:Γερμανίδες μοντέλα Κατηγορία:Γερμανοί πολωνικής καταγωγής
Αγορά (εμπόριο)
Ανάλυση του όρου
Γενικά σήμερα ο όρος αγορά αποδίδεται με τη σημασία κάποιου χώρου όπου γίνονται αγοραπωλησίες αγαθών, π.χ. Δημοτική Αγορά Αθήνας, ή κατ΄ έκφραση «’’θα κατέβω στην αγορά’’». Στη σύγχρονη όμως Οικονομική και τα οικονομικά συστήματα η έννοια της αγοράς έχει μια ευρύτερη σημασία θεωρητικού χώρου όπου πραγματοποιούνται οι εμπορικές συναλλαγές.
Ο Αλφρέδος Μάρσαλ του οποίου το έργο «Αρχές της Οικονομικής» που εξέδωσε το 1890 και που αποτέλεσε διάσημη αυθεντική πηγή στους διάφορους οικονομολόγους βασίστηκε στον ορισμό που είχε δώσει ο Γάλλος οικονομολόγος Α. Κουρνό που πρώτος έδωσε την έννοια του θεωρητικού χώρου μέσα στον οποίο πωλητές και αγοραστές βρίσκονται σε ελεύθερη επικοινωνία καθώς και οι τιμές των ομοειδών αγαθών ταχύτερα και ευκολότερα τείνουν έτσι να εξισωθούν.
Στον ορισμό, του Κουρνό, ο Μάρσαλ πρόσθεσε ότι: «όσο πλησιέστερα στο τέλειο βρίσκεται μία αγορά, τόσο ισχυρότερη καθίσταται η τάση, οι καταναλωτές ν΄ αποκτούν το ίδιο προϊόν, την ίδια χρονική στιγμή, σε οποιοδήποτε σημείο αυτής της αγοράς, στην ίδια τιμή».
Με αυτές τις θέσεις ορίσθηκε τελικά ο σημερινός όρος της αγοράς που κύριος συνδετικός κρίκος σε παράλληλες έννοιες αποτελεί η σχέση προσφορά και ζήτηση, εξ ου και η αναφορά της στον ορισμό.
Διάκριση αγορών
Οι αγορές διακρίνονται κυρίως κατά τόπο δραστηριότητας, κατά μορφή ή τύπο δραστηριότητας και κατά είδος διακινούμενου αγαθού.
Ανεξάρτητα της παραπάνω γενικής διάκρισης υφίστανται στη πράξη και άλλες επιμέρους διακρίσεις π.χ. χρηματαγορά, ναυλαγορά, αγορά κεφαλαίου, χρηματιστηριακή, τραπεζική, χρυσού κ.α.π.
Κατηγορία:Εμπόριο Κατηγορία:Ορολογία οικονομικών Κατηγορία:Χρηματοπιστωτικές αγορές Κατηγορία:Αγορά (οικονομικά)
Κατάλογος έργων της Πινακοθήκης Μπρέρα
Η σελίδα αυτή περιέχει εικονογραφημένο κατάλογο έργων της Πινακοθήκης Μπρέρα.
Κατηγορία:Κατάλογοι έργων τέχνης ανά μουσείο
Ρίβας (πόλη)
Το Ρίβας (Rivas) είναι πόλη και δήμος της νοτιοδυτικής Νικαράγουας, κτισμένη πάνω στον ομώνυμο ισθμό που σχηματίζεται ανάμεσα στον Ειρηνικό Ωκεανό και τη μεγάλη Λίμνη Νικαράγουα. Η πόλη έχει πληθυσμό 35.276 κατοίκους με βάση εκτίμηση του 2020 και είναι πρωτεύουσα του Διαμερίσματος του Ρίβας. Ο ομώνυμος δήμος έχει πληθυσμό 54.727 κατοίκους, μια αύξηση 44,7% σε σχέση με το 1995.
Γεωγραφία και κλίμα
Το Ρίβας είναι κτισμένο σε μέσο υψόμετρο 67 μέτρα πάνω από την επιφάνεια της θάλασσας και σε γεωγραφικές συντεταγμένες του κέντρου του 11°26΄20΄΄ Βόρειο πλάτος και 85°49΄44΄΄ Δυτικό μήκος (κεντρικό πάρκο). Το κέντρο της πόλεως απέχει 4,5 χιλιόμετρα από τη Λίμνη Νικαράγουα και 18 από την ακτή του Ειρηνικού Ωκεανού σε ευθεία γραμμή. Η έκταση του Δήμου Ρίβας είναι 281 τετραγωνικά χιλιόμετρα και αντιστοιχεί στο 13,0% της εκτάσεως του Διαμερίσματος Ρίβας, που έχει 10 δήμους.
Δείτε επίσης
Κατηγορία:Δήμοι της Νικαράγουας Κατηγορία:Πόλεις της Νικαράγουας
Μπιαρμοσούχια
Ήταν μετρίου μεγέθους σαρκοφάγα και ο ενδιάμεσος κρίκος μεταξύ των σφενακοδοντίδων πελυκόσαυρων και των πιο εξελιχμένων θηριαψιδωτών.